בס"ד יט אדר ב תשע"ו 28/3/16

הנדון: פרוטוקול 03/16

בישיבת ועדת בית הכנסת שהתקיימה ביום שני אור ל יט' אדר ב' תשע"ו 28/3/16 השתתפו: שרה, רויטל, רותי, אלי, יהודה.

תקציב נקיון בית הכנסת :

תקציב הניקיון מומן כדלהן: 1,700 ₪ + 300 ₪ (ביטוח לאומי והוצאות נילוות) ע"י בית הכנסת. 500₪ השתתפות הועד המוניציפלי. סה"כ שולם לעובד 2,200 ₪ נטו.

הועד המוניציפאלי אשר היה המעסיק של עובד ביקש להעביר זאת לבית הכנסת.

לאור זאת זומן יו"ר הועד הוניציפאלי יוסי שיטרית לועדה והתבקש להשאיר את המצב כפי שהיה בטענה שהספריה, בית המדרש והשירותים משמשים את כלל המושב ואף אורחים מזדמנים הנמצאים באזור הגינה המרכזית.

סוכם שיוסי יעלה את הבקשה בפני יתר חבריו ובמידת הצורך יזמן את אלי כנציג ועדת בית הכנסת.

פרישתו של מוטי אוחיון:

מוטי הודיע על פרישה בסוף חודש מרץ הנוכחי. ישנה מועמדת שהביע רצונה לקבל תפקיד זה. הגבאים מתבקשים לפרסם מכרז ולסגור בהקדם את הנושא.

חוזה השאלת ספר תורה ע"י משפחת שטרן:

ספר תורה שנכתב ביוזמת משפחת גולד יושאל לבית הכנסת היכל רפאל לתקופה של 3 שנים עפ"י הסכם שהובא לחתימת הועדה. ההסכם אושר ע"י הועדה ונחתם ע"י יהודה ארן כנציג מטעמה. יודגש כי ביטוח ספר התורה נסגר בין שלמה והועד המוניציפאלי.

הצללה ברחבת הכניסה:

אלי יקדם את נושא ההצללה ברחבת הכניסה לבית הכנסת בשיתופה של האדריכלית שרה הרמן ויביא הצעות לאישור ועדת בית הכנסת.

בידוד מחיצה בין בית המדרש לבית הכנסת:

הנושא אושר בעבר והתקבלה הצעת מחיר של כ 25,000 ₪. הגבאים מתבקשים להכריז על הנושא ולבקש תורמים לעניין.

בקשה לקריאת מגילה לנשים ע"י נשים בספרית בית הכנסת:

ועדת בית הכנסת דנה בבקשתן של המארגנות לאישור קריאת המגילה ע"י נשים בספריה.

הועדה החליטה להמשיך במצב כפי שהיה קיים בשנים האחרונות דהיינו ללא אישור וללא פרסום.

רשם: יהודה ארן